આવી માનહાનીઓને કારણે પોતે બચાવેલા કેદીઓ પરની ઓસ્કરની પરાધીનતા વધતી ગઈ! એ કેદીઓ જ હવે તેના ભાવનાકીય અને આર્થિક આધારસ્તંભ હતા! પોતાની જિંદગીના આવનારા વર્ષોના બધા જ મહિના એણે તેલ અવિવ અને જેરુસલેમમાં એ કેદીઓની સાથે સન્માન અને સુખરૂપ વિતાવવાના હતા! તેલ અવિવની બેન યેહુદાહ સ્ટ્રીટમાં આવેલા રુમેનિયન રેસ્ટોરન્ટમાં એણે નિઃશુલ્ક ભોજન લેવાનું હતું! રાતના રોજિંદા શરાબ સેવનને ત્રણ ડબલ ગ્લાસ સુધી સિમિત રાખવાના મોશે બેજસ્કીના પુત્રવત્‌ પ્રયત્નોનો પણ ક્યારેક તેણે સામનો કરવો પડવાનો હતો! આખરી દિવસોમાં તરછોડાયેલો ઓસ્કર, ફરી-ફરીને ફ્રેન્કફર્ટ સેન્ટ્રલ રેલવેસ્ટેશનથી થોડેક જ દૂર આવેલા પોતાના ખખડધજ સાંકડા એપાર્ટમેન્ટમાં પાછો આવી જતો હતો! લોસ એન્જલસથી પોલદેક ફેફરબર્ગ પોતાના સાથી યહૂદી કેદીઓને અને બચી ગયેલા બધા જ કેદીઓને દર વર્ષે પત્ર લખીને, પોતાની એક દિવસની આવક નાઉમેદ, એકલવાયા અને નિરાશ થઈ ગયેલા ઓસ્કર શિન્ડલરને દાનમાં આપવા માટે આગ્રહ કરતો રહેતો હતો!